SET ร่วง 10 จุด ตามตลาดตปท. กังวลเฟดปรับลด QE เร็ว – แรงขายทำกำไรหุ้นบิ๊กแคปกดดัน
SET ร่วง 10 จุด ตามตลาดตปท. นลท.ชะลอการลงทุนเพื่อรอผลการประชุม FOMC วันที่ 21 - 22 ก.ย.ว่าจะลดการใช้ QE เร็วขึ้นหรือไม่ซึ่งกดดันต่อภาวะตลาด อีกทั้งโดนแรงขายทำกำไรหุ้นบิ๊กแคป
20 ก.ย. 2564

ผู้สื่อข่าวรายงานว่า ดัชนีตลาดหุ้นไทย ณ เวลา 11.27 น. อยู่ที่ 1,615.90 จุด ลดลง 9.75 จุด หรือ 0.60% สูงสุดที่ 1,620.72 จุด ต่ำสุดที่ 1,614.90 จุด มูลค่าการซื้อขาย 32.11 หมื่นล้านบาท
สำหรับตลาดหุ้นไทยต้นภาคเช้าปรับตัวลง 10 จุด ตามตลาดต่างประเทศ และแรงขายทำกำไรหุ้นขนาดใหญ่ หลังนักลงทุนจับตาการประชุมคณะกรรมการกำหนดนโยบายการเงินของเฟด (FOMC) วันที่ 21 – 22 ก.ย.นี้ ว่าจะมีการส่งสัญญาณปรับลด QE อย่างไร
อย่างไรก็ตามบล.เคทีบีเอสที ระบุในบทวิเคราะห์วันนี้ (20 ก.ย.2564)  แนวโน้มตลาดยังขาดปัจจัยบวก รวมทั้งรอคอยประชุม FOMC (รู้ผลเช้าวันพฤหัส) ทำให้การลงทุนสัปดาห์นี้ เน้นเก็งกำไรแบบวันต่อวันไปก่อน ผลของเงินบาทอ่อนค่า (เข้าใกล้ 34 บาท) จะมีผลต่อหุ้นขนาดใหญ่ที่นักลงทุนต่างประเทศเล่นกัน แต่อาจหนุนราคาหุ้นกลุ่ม ส่งออก (SUN, TU, ASIAN) ยังให้ความสนใจหุ้นที่ลงทุนหรืออิง เทคโนโลยีเหมือนสัปดาห์ก่อน ชอบกลุ่ม JMART(JMART, SINGER), SYNEX , AS, FORTH พอร์ตหุ้นวันนี้นำ KCE, TVO ออกจากพอร์ต เพิ่มหุ้น KEX, และ ITEL* เข้ามาแทน หุ้นในพอร์ตประกอบด้วย KEX(15%), ITEL*(15%), JMT(15%), NEX(15%), SABUY*(15%), CENTEL(10%)
ด้านบล.กรุงศรี ระบุในบทวิเคราะห์วันนี้ (20 ก.ย.2564) คาด SET แกว่งตัว 1,615 – 1,635 จุด ภาวะตลาดขาดปัจจัยใหม่ อีกทั้งมีความกังวลการปรับขึ้นภาษีนิติบุคคลของสหรัฐจาก 21% เป็น 26.5% และนักลงทุนชะลอการลงทุนเพื่อรอผลการประชุม FOMC วันที่ 21 – 22 ก.ย.ว่าจะลดการใช้ QE เร็วขึ้นหรือไม่ซึ่งกดดันต่อภาวะตลาด อย่างไรก็ตามคาดว่าจะมีแรงซื้อในกลุ่มที่มีปัจจัยบวกเฉพาะตัว เช่น กลุ่มส่งออก กลุ่มกำไร ไตรมาส 3/25664 เติบโตช่วยพยุงดัชนี
 